SOLIQ TOʻGʻRISIDAGI QONUN HUJJATLARI TAKOMILLASHTIRILISHI MUNOSABATI BILAN OʻZBEKISTON RESPUBLIKASINING AYRIM QONUNLARIGA OʻZGARTISH VA QOʻSHIMCHALAR KIRITISH HAQIDA
(law, 2025-02-12)

“184-modda. Soliqlar yoki boshqa majburiy toʻlovlarni toʻlashdan boʻyin tovlash”;
birinchi qismi dispozitsiyasidagi “soliqlarni, yigʻimlarni, boj yoki boshqa toʻlovlarni” degan soʻzlar “soliqlarni yoki boshqa majburiy toʻlovlarni” degan soʻzlar bilan almashtirilsin; ikkinchi va uchinchi qismlari dispozitsiyasidagi “Soliq yoki boshqa toʻlovlarni” degan soʻzlar “Soliqlar yoki boshqa majburiy toʻlovlarni” degan soʻzlar bilan almashtirilsin; toʻrtinchi qismidagi “soliqlar va boshqa toʻlovlar” degan soʻzlar “soliqlar va boshqa majburiy toʻlovlar” degan soʻzlar bilan almashtirilsin. 10-modda. Oʻzbekiston Respublikasining 1994-yil 22-sentabrda qabul qilingan 2015–XII-sonli Qonuni bilan tasdiqlangan Oʻzbekiston Respublikasining Maʼmuriy javobgarlik toʻgʻrisidagi kodeksi (Oʻzbekiston Respublikasi Oliy Kengashining Axborotnomasi, 1995-yil, № 3, 6-modda; Oʻzbekiston Respublikasi Oliy Majlisining Axborotnomasi, 1995-yil, № 9, 193-modda, № 12, 269-modda; 1996-yil, № 5-6, 69-modda, № 9, 144-modda; 1997-yil, № 2, 56-modda, № 4-5, 126-modda, № 9, 241-modda; 1998-yil, № 3, 38-modda, № 5-6, 102-modda, № 9, 181-modda; 1999-yil, № 1, 20-modda, № 5, 124-modda, № 9, 229-modda; 2000-yil, № 5-6, 153-modda, № 7-8, 217-modda; 2001-yil, № 1-2, 23-modda, № 9-10, 165, 182-moddalar; 2002-yil, № 1, 20-modda, № 9, 165-modda; 2003-yil, № 1, 8-modda, № 5, 67-modda, № 9-10, 149-modda; 2004-yil, № 1-2, 18-modda, № 5, 90-modda, № 9, 171-modda; 2005-yil, № 1, 18-modda; Oʻzbekiston Respublikasi Oliy Majlisi palatalarining Axborotnomasi, 2005-yil, № 9, 312-modda, № 12, 413, 417, 418-moddalar; 2006-yil, № 6, 261-modda, № 9, 498-modda, № 10, 536-modda, № 12, 656, 659-moddalar; 2007-yil, № 4, 158, 159, 164, 165-moddalar, № 9, 416, 421-moddalar, № 12, 596, 604, 607-moddalar; 2008-yil, № 4, 181, 189, 192-moddalar, № 9, 486, 488-moddalar): 1) 174-moddasining: nomi quyidagi tahrirda bayon etilsin:

“174-modda. Soliqlar yoki boshqa majburiy toʻlovlarni toʻlashdan boʻyin tovlash”;
birinchi qismi dispozitsiyasidagi “soliqlar, yigʻimlar” degan soʻzlar “soliqlar” degan soʻz bilan almashtirilsin; 2) 175-moddasi birinchi qismi dispozitsiyasining oʻzbekcha matnidagi “soliq yoki boshqa toʻlovlarning” degan soʻzlar “soliq yoki boshqa majburiy toʻlovlarning” degan soʻzlar bilan almashtirilsin. 12 modda. Oʻzbekiston Respublikasining 1995-yil 21-dekabrda qabul qilingan 163–I-sonli va 1996-yil 29-avgustda qabul qilingan 256–I-sonli qonunlari bilan tasdiqlangan Oʻzbekiston Respublikasining Fuqarolik kodeksiga (Oʻzbekiston Respublikasi Oliy Majlisining Axborotnomasi, 1996-yil, 2-songa ilova, № 11-12; 1997-yil, № 2, 56-modda, № 9, 241-modda; 1998-yil, № 5-6, 102-modda; 1999-yil, № 1, 20-modda, № 9, 229-modda; 2001-yil, № 1-2, 23-modda, № 9-10, 182-modda; 2002-yil, № 1, 20-modda, № 9, 165-modda; 2003-yil, № 1, 8-modda, № 5, 67-modda; 2004-yil, № 1-2, 18-modda, № 5, 90-modda, № 9, 171-modda; Oʻzbekiston Respublikasi Oliy Majlisi palatalarining Axborotnomasi, 2006-yil, № 4, 154-modda, № 9, 494, 498-moddalar; 2007-yil, № 1, 3, 5-moddalar, № 4, 156, 164-moddalar, № 8, 367-modda, № 9, 416-modda, № 12, 598, 608-moddalar; 2008-yil, № 4, 192-modda) quyidagi oʻzgartishlar kiritilsin: 1) 214-moddaning toʻrtinchi qismi quyidagi tahrirda bayon etilsin: “Respublika mulki respublika budjetiga tushadigan soliqlar va boshqa majburiy toʻlovlar hisobidan, shuningdek qonunlarda nazarda tutilgan asoslarga koʻra boshqa tushumlar hisobidan tashkil etiladi”; 2) 215-moddaning toʻrtinchi qismidagi “soliqlar, yigʻimlar va boshqa toʻlovlardan” degan soʻzlar “soliqlar va boshqa majburiy toʻlovlar hisobidan” degan soʻzlar bilan almashtirilsin; 3) 221-moddaning birinchi qismidagi “soliqlar, yigʻimlar va boshqa” degan soʻzlar “soliqlar va boshqa majburiy” degan soʻzlar bilan almashtirilsin; 4) 1007-moddaning ikkinchi qismidagi “daromad soligʻi olinadigan” degan soʻzlar “jismoniy shaxslardan olinadigan daromad soligʻi solinadigan” degan soʻzlar bilan almashtirilsin. 13-modda. Oʻzbekiston Respublikasining 1996-yil 25-aprelda qabul qilingan “Banklar va bank faoliyati toʻgʻrisida”gi 216–I-sonli Qonuni (Oʻzbekiston Respublikasi Oliy Majlisining Axborotnomasi, 1996-yil, № 5-6, 54-modda; 1997-yil, № 2, 56-modda, № 9, 241-modda; 1999-yil, № 5, 124-modda, № 9, 229-modda; Oʻzbekiston Respublikasi Oliy Majlisi palatalarining Axborotnomasi, 2006-yil, № 9, 491-modda, № 10, 536-modda) 38-moddasining oltinchi qismi quyidagi tahrirda bayon etilsin: “Banklar oʻz mijozlari boʻlgan korxonalarning operatsiyalari toʻgʻrisidagi zarur maʼlumotlarni ular soliqlar va boshqa majburiy toʻlovlarni toʻliq va toʻgʻri toʻlayotganliklarini nazorat qilish uchun soliq organlarining soʻroviga binoan taqdim etadi”. 14-modda. Oʻzbekiston Respublikasining 1996-yil 26-aprelda qabul qilingan “Aksiyadorlik jamiyatlari va aksiyadorlarning huquqlarini himoya qilish toʻgʻrisida”gi 223–I-sonli Qonuni (Oʻzbekiston Respublikasi Oliy Majlisining Axborotnomasi, 1996-yil, № 5-6, 61-modda; 1997-yil, № 2, 56-modda; 1998-yil, № 3, 38-modda, № 9, 181-modda; 1999-yil, № 9, 229-modda; 2001-yil, № 1-2, 23-modda; 2003-yil, № 1, 8-modda, № 9-10, 149-modda; Oʻzbekiston Respublikasi Oliy Majlisi palatalarining Axborotnomasi, 2006-yil, № 4, 154-modda; 2007-yil, № 7, 325-modda, № 12, 598, 606, 608-moddalar; 2008-yil, № 9, 489-modda) 53-moddasining birinchi qismi quyidagi tahrirda bayon etilsin: “Dividend foydaning soliqlar va boshqa majburiy toʻlovlar toʻlanganidan, qayta investitsiya amalga oshirilganidan soʻng aksiyadorlik jamiyati ixtiyorida qoladigan, aksiyadorlar oʻrtasida taqsimlanishi kerak boʻlgan qismidir”. 15-modda. Oʻzbekiston Respublikasining 1996-yil 26-dekabrda qabul qilingan “Siyosiy partiyalar toʻgʻrisida”gi 337–I-sonli Qonuni (Oʻzbekiston Respublikasi Oliy Majlisining Axborotnomasi, 1997-yil, № 2, 36-modda; 1999-yil, № 9, 229-modda; 2004-yil, № 1-2, 18-modda, № 5, 90-modda; 2005-yil, № 1, 18-modda; Oʻzbekiston Respublikasi Oliy Majlisi palatalarining Axborotnomasi, 2007-yil, № 4, 163-modda) 8-moddasi ikkinchi qismining oltinchi xatboshisidagi “roʻyxatdan oʻtish yigʻimi” degan soʻzlar “davlat boji” degan soʻzlar bilan almashtirilsin. 16-modda. Oʻzbekiston Respublikasining 1997-yil 25-aprelda qabul qilingan “Shahar yoʻlovchilar transporti toʻgʻrisida”gi 419–I-sonli Qonunining (Oʻzbekiston Respublikasi Oliy Majlisining Axborotnomasi, 1997-yil, № 4-5, 124-modda; Oʻzbekiston Respublikasi Oliy Majlisi palatalarining Axborotnomasi, 2006-yil, № 9, 490-modda) 17-moddasi chiqarib tashlansin. 17-modda. Oʻzbekiston Respublikasining 1997-yil 29-avgustda qabul qilingan “Davlat soliq xizmati toʻgʻrisida”gi 474–I-sonli Qonuniga (Oʻzbekiston Respublikasi Oliy Majlisining Axborotnomasi, 1997-yil, № 9, 232-modda; 1998-yil, № 5-6, 102-modda; 1999-yil, № 9, 229-modda; 2000-yil, № 7-8, 217-modda; 2001-yil, № 5, 89-modda, № 9-10, 182-modda; 2003-yil, № 1, 8-modda, № 5, 67-modda; 2004-yil, № 9, 171-modda; 2005-yil, № 1, 18-modda; Oʻzbekiston Respublikasi Oliy Majlisi palatalarining Axborotnomasi, 2005-yil, № 5, 152-modda, № 9, 312-modda, № 12, 415-modda; 2006-yil, № 10, 536-modda; 2007-yil, № 12, 608-modda) quyidagi oʻzgartish va qoʻshimchalar kiritilsin: 1) 1-moddaning ikkinchi qismi quyidagi tahrirda bayon etilsin: “Davlat soliq xizmati organlari soliqlar va boshqa majburiy toʻlovlarning (bundan buyon matnda soliqlar deb yuritiladi) budjetga toʻliq va oʻz vaqtida tushishini taʼminlash maqsadlarida tuziladi”; 2) 2-moddaning matni quyidagi tahrirda bayon etilsin: “Soliq nazorati soliq toʻlovchilarni, soliq solish obyektlarini va soliq solish bilan bogʻliq obyektlarni hisobga olishning, shuningdek soliq toʻgʻrisidagi qonun hujjatlariga rioya etilishini nazorat qilishning yagona tizimidan iborat. Soliq nazorati davlat soliq xizmati organlari tomonidan soliq toʻlovchilarni, soliq solish obyektlarini va soliq solish bilan bogʻliq obyektlarni, budjetga va davlat maqsadli jamgʻarmalariga tushayotgan tushumlarni hisobga olish, soliq tekshiruvlari vositasida hamda soliq toʻgʻrisidagi qonun hujjatlarida nazarda tutilgan boshqa shakllarda amalga oshiriladi”; 3) 3-moddaning matni quyidagi tahrirda bayon etilsin: “Davlat soliq xizmati organlari quyidagilardir: Oʻzbekiston Respublikasi Davlat soliq qoʻmitasi, Qoraqalpogʻiston Respublikasi, viloyatlar va Toshkent shahar davlat soliq boshqarmalari, shuningdek tumanlar, shaharlar va shahardagi tumanlar davlat soliq inspeksiyalari. Oʻzbekiston Respublikasi Davlat soliq qoʻmitasi tarkibida hududiy boʻlinmalarga ega boʻlgan: soliq toʻlovchilar — yuridik shaxslar, yakka tartibdagi tadbirkorlar va jismoniy shaxslarning nazorat hamda hujjat asosidagi tekshiruvini va moliya-xoʻjalik faoliyati taftishini amalga oshiruvchi maxsus nazorat-taftish boʻlinmasi, shuningdek davlat soliq xizmati organlarida rejim va xodimlar bilan ishlash boʻyicha maxsus boʻlinma tuziladi. Davlat soliq xizmati organlari oʻz faoliyatida Oʻzbekiston Respublikasining Konstitutsiyasiga, ushbu Qonunga, boshqa qonun hujjatlariga, shuningdek Oʻzbekiston Respublikasining xalqaro shartnomalariga amal qiladi. Davlat soliq xizmati organlari oʻz faoliyatini davlat boshqaruv organlaridan, mahalliy davlat hokimiyati organlaridan mustaqil tarzda qonun hujjatlariga muvofiq amalga oshiradi. Davlat soliq xizmati organlarining oʻz vakolatlari doirasida qabul qiladigan qarorlari barcha soliq toʻlovchilar — yuridik shaxslar, yakka tartibdagi tadbirkorlar va jismoniy shaxslar uchun majburiydir. Davlat soliq xizmati organlari yuridik shaxslar boʻlib, respublika budjeti mablagʻlari hisobidan taʼminlanadi, Oʻzbekiston Respublikasi Davlat gerbining tasviri tushirilgan va oʻz nomi bitilgan muhrga ega boʻladi. Oʻzbekiston Respublikasi Davlat soliq qoʻmitasi markaziy apparati tuzilmasi, uning xodimlari cheklangan soni bilan birga Oʻzbekiston Respublikasi Prezidenti tomonidan tasdiqlanadi. Oʻzbekiston Respublikasi Davlat soliq qoʻmitasi toʻgʻrisidagi Nizom, shuningdek Qoraqalpogʻiston Respublikasi, viloyatlar va Toshkent shahar davlat soliq boshqarmalari, tumanlar, shaharlar va shahardagi tumanlar davlat soliq inspeksiyalarining namunaviy tuzilmasi Oʻzbekiston Respublikasi Vazirlar Mahkamasi tomonidan tasdiqlanadi”; 4) 4-moddaning matni quyidagi tahrirda bayon etilsin: “Davlat soliq xizmati organlarining asosiy vazifalari quyidagilardan iborat: soliq toʻgʻrisidagi qonun hujjatlariga rioya etilishini, soliqlarning toʻgʻri hisoblab chiqarilishini, budjet va davlat maqsadli jamgʻarmalariga toʻliq hamda oʻz vaqtida toʻlanishini, shuningdek fuqarolarning shaxsiy jamgʻarib boriladigan pensiya hisobvaraqlariga jamgʻarib boriladigan majburiy pensiya badallarining toʻgʻri va toʻliq hisoblab chiqarilishi hamda oʻz vaqtida kiritilishini nazorat qilish; Oʻzbekiston Respublikasi soliq toʻlovchilari identifikatsiya raqamlarining yagona reyestrini yuritish; soliq toʻgʻrisidagi qonun hujjatlariga rioya etilishi uchun zarur shart-sharoitlarni taʼminlash, soliq toʻlovchilarga soliqlar boʻyicha majburiyatlarni bajarishlarida yordam koʻrsatish; soliq siyosatining roʻyobga chiqarilishida bevosita qatnashish; soliq toʻlovchilar, soliq solish obyektlari va soliq solish bilan bogʻliq obyektlarning toʻliq hamda oʻz vaqtida hisobga olinishini taʼminlash; soliqlarga oid huquqbuzarliklar sodir etilishining oldini olish, ularni aniqlash va bartaraf etish”; 5) 5-moddaning: birinchi qismi quyidagi tahrirda bayon etilsin: “Davlat soliq xizmati organlari oʻz vakolatlari doirasida quyidagi huquqlarga ega: 1) soliq toʻlovchilarda (shu jumladan, soliq toʻlovchi bilan bogʻliq boʻlgan subyektlardagi muqobil tekshiruvlarda) moliyaviy hujjatlar, shartnomalar (kontraktlar), rejalar, smetalar, daromadlar haqidagi deklaratsiyalar hamda soliqlarni hisoblab chiqarish va toʻlash, fuqarolarning shaxsiy jamgʻarib boriladigan pensiya hisobvaraqlariga jamgʻarib boriladigan majburiy pensiya badallarini kiritish bilan bogʻliq boshqa hujjatlarning, shu jumladan elektron hujjatlarning, shuningdek eksport-import operatsiyalari bilan bogʻliq hujjatlarning tekshiruvlarini oʻtkazish; 2) soliq tekshiruvi oʻtkazayotganda: daromadlar olish uchun soliq toʻlovchilar tomonidan foydalanilayotgan yoxud soliq solish obyektlarini saqlab turish bilan bogʻliq hududni, ishlab chiqarish binolari, omborxona, savdo binolarini va boshqa binolarni, shu jumladan joylarni koʻzdan kechirish; mol-mulkni inventarizatsiya qilish va bajarilgan ishlar, koʻrsatilgan xizmatlar hajmining nazorat oʻlchovlarini oʻtkazish; kassalarni hamda tovar-moddiy boyliklar va hujjatlar (shu jumladan elektron tarzidagi) saqlanadigan joylarni muhrlab qoʻyish; soliqlarni hisoblab chiqarish hamda toʻlash bilan bogʻliq hujjatlarni talab qilib olish; hujjatlarni (koʻchirma nusxalarni, shuningdek asl nusxalarni), shu jumladan elektron hujjatlarni, shuningdek predmetlarni (tovarlar, buyumlar, xom ashyo, materiallar va yarim tayyor mahsulotlarning namunalarini) olib qoʻyish, bundan soliq toʻlovchining faoliyatini toʻxtatib qoʻyishga sabab boʻladigan hujjatlar hamda predmetlar mustasno. Soliq toʻlovchining faoliyatini toʻxtatib qoʻyishga sabab boʻladigan hujjatlar va predmetlarni olib qoʻyish faqat sud qarori asosida amalga oshiriladi; soliq toʻlovchidan, shuningdek soliq toʻlovchining rahbarlik vazifalarini yoki buxgalteriya hisobi va moliyaviy boshqaruv vazifalarini amalga oshirayotgan shaxslardan, boshqa moddiy javobgar xodimlaridan tushuntirishlar olish; tarjimonni, ekspertni jalb etish va ekspertiza tayinlash; soliq toʻgʻrisidagi qonun hujjatlarining aniqlangan buzilishlari bartaraf etilishini talab qilish; Oʻzbekiston Respublikasining Soliq kodeksida va boshqa qonun hujjatlarida nazarda tutilgan boshqa harakatlarni amalga oshirish; 3) savdo, tovarlarni berish va pullik xizmatlar koʻrsatish qoidalariga, shuningdek naqd pul tushumining bankka oʻz vaqtida topshirilishiga rioya etilishini tekshirish; 4) soliq tekshiruvlari oʻtkazilayotganda fiskal xotirali nazorat-kassa mashinalarida saqlanayotgan maʼlumotlardan foydalanish; 5) soliq toʻlovchi tomonidan hisob hujjatlari yoʻqotilgan yoki yoʻq qilingan taqdirda, budjetga va davlat maqsadli jamgʻarmalariga oʻtkazilishi lozim boʻlgan soliqlar summasini soliq toʻlovchi toʻgʻrisidagi, shuningdek unga oʻxshash boshqa soliq toʻlovchilar haqidagi oʻzlarida mavjud boʻlgan maʼlumotlar asosida hisob-kitob qilish orqali mustaqil ravishda aniqlash; 6) soliq majburiyati boʻyicha daʼvo qilish muddati mobaynida soliqlarni hisoblash yoki ularning hisoblangan summasini qayta koʻrib chiqish; 7) soliqlarni undirishga doir vazifalarni amalga oshirayotgan davlat organlari va tashkilotlarini soliqlarning toʻgʻri hisoblab chiqarilishi, toʻliq undirib olinishi hamda budjetga va davlat maqsadli jamgʻarmalariga oʻz vaqtida oʻtkazilishi yuzasidan nazorat qilish; 8) soliq tekshiruvini oʻtkazishga soliq toʻlovchi tomonidan toʻsqinlik qilingan yoxud davlat soliq xizmati organi mansabdor shaxslarining soliq toʻlovchi tomonidan daromadlar olish uchun foydalanilayotgan yoki soliq solish obyektini saqlash bilan bogʻliq hududlar, binolar, shu jumladan joylarni koʻzdan kechirish uchun kirishi rad etilgan, shuningdek moliyaviy va soliq hisobotlari taqdim etilmagan hollarda soliq toʻlovchining banklardagi hisobvaraqlari boʻyicha operatsiyalarni toʻxtatib turish yuzasidan sud tartibida choralar koʻrish, bundan jinoiy faoliyatdan olingan daromadlarni legallashtirish va terrorizmni moliyalashtirishning aniqlangan hollari mustasno; 9) qonun hujjatlarida belgilangan tartibda: soliqlarga oid huquqbuzarliklar haqidagi ishlarni koʻrib chiqish hamda yuridik va jismoniy shaxslarga nisbatan moliyaviy jazo choralarini qoʻllash. Xoʻjalik yurituvchi subyektlarga nisbatan moliyaviy jazo choralari sud tartibida qoʻllaniladi, ular sodir etilgan huquqbuzarlikdagi aybiga iqror boʻlgan va moliyaviy jazo choralari summalarini ixtiyoriy ravishda toʻlagan hollar bundan mustasno; maʼmuriy huquqbuzarliklar toʻgʻrisidagi ishlarni koʻrib chiqish va maʼmuriy jazo choralarini qoʻllash; 10) soliqlarga oid huquqbuzarliklarning aniqlangan faktlari boʻyicha tovar-moddiy boyliklarni qonun hujjatlarida belgilangan hollarda va tartibda davlat daromadiga oʻtkazish. Soliq toʻlovchilar — yuridik shaxslarning, yakka tartibdagi tadbirkorlarning tovar-moddiy boyliklarini davlat daromadiga oʻtkazish sud tartibida amalga oshiriladi; 11) soliq toʻlovchilarning gʻayriqonuniy ravishda olgan mablagʻlarini davlat daromadiga undirish haqida ularga nisbatan sudda daʼvolar qoʻzgʻatish; 12) soliq toʻlovchiga majburiyatini bajarishi zarurligi haqida hamda soliq qarzini majburiy undirish yuzasidan koʻriladigan choralar toʻgʻrisida talabnoma yuborish; 13) soliq toʻlovchi soliq hisoboti taqdim etilgan sanadan eʼtiboran oʻn kun ichida yozma ariza bermagan taqdirda, soliqlarning ortiqcha toʻlangan summalarini boshqa turdagi soliqlar boʻyicha soliq qarzini, penya va jarimalarni uzish hisobiga hisobga olishni amalga oshirish toʻgʻrisida tegishli moliya organlariga mustaqil ravishda xulosa taqdim etish; 14) Oʻzbekiston Respublikasining Soliq kodeksida belgilangan hollarda, agar hujjatlar chet tilida tuzilgan boʻlsa, ularning notarial tartibda tasdiqlangan davlat tilidagi tarjimasini talab qilish; 15) taxmin qilinayotgan soliq solinadigan foydadan kelib chiqqan holda hisoblab chiqarilgan yuridik shaxslardan olinadigan foyda soligʻi summasi hisobot davri uchun budjetga toʻlanishi lozim boʻlgan yuridik shaxslardan olinadigan foyda soligʻi summasiga nisbatan 10 foizdan koʻproq kamaytirilgan taqdirda, joriy toʻlovlarni yuridik shaxslardan olinadigan foyda soligʻining haqiqiy summasidan kelib chiqib, penya hisoblagan holda qayta hisoblash”; uchinchi qismi quyidagi tahrirda bayon etilsin: “Ushbu modda birinchi qismining 1—7-bandlarida nazarda tutilgan huquqlar belgilangan tartibda davlat soliq xizmati organlarining mansabdor shaxslariga, 8—15-bandlarida nazarda tutilgan huquqlar esa, faqat davlat soliq xizmati organlari boshliqlariga va ularning oʻrinbosarlariga beriladi”; 6) 6-moddaning matni quyidagi tahrirda bayon etilsin: “Davlat soliq xizmati organlari: 1) soliq toʻgʻrisidagi qonun hujjatlariga rioya etilishi, soliqlarning toʻgʻri hisoblab chiqarilishi, budjetga va davlat maqsadli jamgʻarmalariga toʻliq hamda oʻz vaqtida toʻlanishi, shuningdek fuqarolarning shaxsiy jamgʻarib boriladigan pensiya hisobvaraqlariga jamgʻarib boriladigan majburiy pensiya badallarining toʻgʻri va toʻliq hisoblab chiqarilishi hamda oʻz vaqtida kiritilishi yuzasidan davlat nazoratini amalga oshirishi, ushbu Qonun va boshqa qonun hujjatlari talablariga rioya etishi; 2) soliq toʻlovchilarning huquqlarini hamda qonun bilan qoʻriqlanadigan manfaatlarini himoya qilishi; 3) soliq toʻlovchilar, soliq solish obyektlari va soliq solish bilan bogʻliq obyektlar, hisoblab chiqarilgan va toʻlangan soliqlarning toʻliq va oʻz vaqtida hisobga olinishini, shuningdek jismoniy shaxslarning tadbirkorlik faoliyati bilan shugʻullanish tartibiga rioya etishlari yuzasidan nazoratni taʼminlashi; 4) soliq tekshiruvlari oʻtkazilayotganda soliq toʻlovchilarga ularning huquqlari va majburiyatlarini maʼlum qilishi, shuningdek tekshirishlarni tartibga solishga doir qonunlar va boshqa normativ-huquqiy hujjatlar talablariga rioya etishi; 5) soliq toʻlovchilarga oʻtkazilgan tekshiruvlar natijalari toʻgʻrisida maʼlum qilishi; 6) soliq toʻlovchilarga soliq toʻgʻrisidagi qonun hujjatlarini oʻz vaqtida yetkazishi; 7) soliq toʻgʻrisidagi qonun hujjatlari buzilganligi faktlarini yigʻishi, tahlil etishi va baholashi hamda soliqlarga oid huquqbuzarliklarga yoʻl ochib berayotgan sabablar va sharoitlarni bartaraf etish toʻgʻrisida tegishli organlarga takliflar kiritishi; 8) huquqni muhofaza qiluvchi organlar bilan birgalikda soliqlarga oid huquqbuzarliklarga qarshi kurashning uzoq muddatli va joriy dasturlarini ishlab chiqishi hamda amalga oshirishi; 9) soliqlar toʻgʻrisidagi qonun hujjatlari buzilganligi toʻgʻrisidagi arizalarni, xabarlar va boshqa axborotni tekshirishi; 10) davlatga yoki fuqarolarning oʻzini oʻzi boshqarish organlariga meros huquqi boʻyicha oʻtgan xazinalar va mol-mulkning hisobini yuritishi, ularni baholashi hamda ularning oʻtkazilishini nazorat etishi; 11) davlat daromadiga oʻtkazilgan mol-mulkning realizatsiya qilinishidan olingan pul mablagʻlarining davlat daromadiga toʻliq va oʻz vaqtida tushishi yuzasidan nazorat olib borishi, shuningdek davlat organlariga tekin oʻtkazilgan mol-mulk hisobini olib borishi; 12) masalani hal etish davlat soliq xizmati organlarining vakolat doirasidan chiqqan hollarda, qonun hujjatlari buzilganligi faktlariga doir materiallarni prokuratura, ichki ishlar, milliy xavfsizlik xizmati organlariga va sudlarga topshirishi; 13) valyuta hamda eksport-import operatsiyalarini amalga oshirishning belgilangan tartibiga soliq toʻlovchilar — yuridik shaxslar, yakka tartibdagi tadbirkorlar va jismoniy shaxslar tomonidan rioya etilishi yuzasidan oʻz vakolatlari doirasida nazoratni amalga oshirishi; 14) soliq toʻlovchi toʻgʻrisidagi maʼlumotlar qonun hujjatlariga muvofiq sir tutilishiga rioya etishi; 15) oʻz boʻysunuvidagi boʻlinmalar faoliyati ustidan nazoratni amalga oshirishi; 16) soliq toʻlovchining talabiga binoan soliqlarni toʻlash boʻyicha soliq majburiyatlarining ijro etilishiga doir solishtirma dalolatnoma tuzishi; 17) soliq toʻlovchining debitoriga uning kreditorlik qarzi borligi haqida imzolash uchun soliq toʻlovchi tomonidan taqdim etilgan oʻzaro hisob-kitoblarning solishtirma dalolatnomasini va kreditorlik qarzi mavjudligini tasdiqlovchi hujjatlarning koʻchirma nusxalarini ilova qilgan holda yozma bildirish yuborishi; 18) ortiqcha toʻlangan soliq summasini mazkur soliq turi boʻyicha penya va jarimalarni uzish hisobiga soliq toʻlovchining arizasisiz mustaqil ravishda hisobga olishi hamda bu haqda hisobga olish amalga oshirilgan kundan eʼtiboran uch kunlik muddatda soliq toʻlovchini yozma ravishda xabardor etishi; 19) qonun hujjatlariga muvofiq soliq qarzi summasini soʻzsiz undirishi; 20) undiruvni soliq toʻlovchiga uning debitorlaridan oʻtkazilishi lozim boʻlgan summaga qaratishi; 21) yuridik va jismoniy shaxslarni, shu jumladan Oʻzbekiston Respublikasining norezidentlarini, yakka tartibdagi tadbirkorlarni hisobga qoʻyishi, shu jumladan davlat maqsadli jamgʻarmalariga ijtimoiy sugʻurta badallari toʻlovchilari sifatida (tegishli davlat maqsadli jamgʻarmalari toʻlovchilari boʻlgan subyektlar uchun) hisobga olishi, ularga soliq toʻlovchining identifikatsiya raqamini (STIR) berishi hamda bu raqamni statistika va roʻyxatdan oʻtkazuvchi organlarga rasman maʼlum qilishi; 22) davlat soliq xizmati organlarida hisobda turmagan soliq toʻlovchilar aniqlangan taqdirda, ularga belgilangan tartibda hisobga turish toʻgʻrisida talabnoma taqdim etishi; 23) jismoniy shaxsning doimiy yashash joyi oʻzgargan taqdirda, mazkur soliq toʻlovchiga taalluqli barcha materiallarni uning yangi yashash joyidagi davlat soliq xizmati organiga topshirishi; 24) soliq toʻlovchining talabi boʻyicha mazkur soliq toʻlovchining hisobga qoʻyilganligini tasdiqlovchi maʼlumotnomani, shu jumladan oʻzgarishlar kiritilgan hisob maʼlumotlari ham koʻrsatilgan holdagi maʼlumotnomani berishi; 25) shaxsan olib borib berish tartibida taqdim etiladigan soliq hisobotini qabul qilishda soliq toʻlovchining talabiga binoan soliq hisobotining koʻchirma nusxasiga hisobot qabul qilib olingan sana toʻgʻrisida belgi qoʻyishi, soliq hisoboti telekommunikatsiya tarmoqlari orqali elektron hujjat tarzida qabul qilib olinganda esa, soliq toʻlovchiga elektron tarzidagi hisobot qabul qilib olinganligi toʻgʻrisida tasdiqnoma yuborishi; 26) soliq qarzi boʻlgan jismoniy shaxs vafot etgan taqdirda, jismoniy shaxs hisobga qoʻyilgan va (yoki) uning mol-mulki turgan joydagi davlat soliq xizmati organi vafot etgan shaxsning merosxoʻri (merosxoʻrlari) toʻgʻrisida axborot olingan paytdan eʼtiboran oʻttiz kun ichida merosxoʻrga (merosxoʻrlarga) soliq qarzi borligini maʼlum qilishi shart. Davlat soliq xizmati organlari zimmasida qonun hujjatlariga muvofiq boshqa majburiyatlar ham boʻladi”; 7) 7-moddaning uchinchi qismi quyidagi tahrirda bayon etilsin: “Oʻzbekiston Respublikasi Davlat soliq qoʻmitasi oʻz vakolatlari doirasida soliq toʻgʻrisidagi qonun hujjatlariga muvofiq soliq solish masalalariga daxldor normativ-huquqiy hujjatlar qabul qiladi”; 8) 9-modda birinchi qismining birinchi jumlasi quyidagi tahrirda bayon etilsin: “Soliq toʻlovchilar, soliq solish obyektlari hamda soliq solish bilan bogʻliq obyektlar toʻliq va oʻz vaqtida hisobga olinishini taʼminlash maqsadida davlat soliq xizmati organlarida uchastka soliq inspektorlari lavozimi tashkil etiladi”. 19-modda. Oʻzbekiston Respublikasining 1997-yil 25-dekabrda qabul qilingan “Qishloq xoʻjaligi korxonalarini sanatsiya qilish toʻgʻrisida”gi 535-I-sonli Qonuniga (Oʻzbekiston Respublikasi Oliy Majlisining Axborotnomasi, 1998-yil, № 1, 4-modda) quyidagi oʻzgartish va qoʻshimchalar kiritilsin: 4-modda ikkinchi qismining toʻrtinchi xatboshisi quyidagi tahrirda bayon etilsin: “qonun hujjatlariga muvofiq soliqlar va boshqa majburiy toʻlovlarni toʻlash hamda davlat kreditlarini qaytarish muddatlarini sanatsiya muddatiga uzaytirish”; 16-moddaning birinchi qismidagi “soliqlar, yigʻimlar” degan soʻzlar “soliqlar” degan soʻz bilan almashtirilsin; 19-modda uchinchi qismining uchinchi xatboshisi quyidagi tahrirda bayon etilsin: “qishloq xoʻjaligi korxonasining pul majburiyatlari, soliqlar va boshqa majburiy toʻlovlari boʻyicha kreditorlarning talablarini qanoatlantirishga moratoriy joriy etiladi”. 21-modda. Oʻzbekiston Respublikasining 1998-yil 30-aprelda qabul qilingan “Fermer xoʻjaligi toʻgʻrisida”gi 602–I-sonli Qonuni (2004-yil 26-avgustda qabul qilingan 662–II-sonli Oʻzbekiston Respublikasi Qonuni tahririda) (Oʻzbekiston Respublikasi Oliy Majlisining Axborotnomasi, 2004-yil, № 9, 162-modda; Oʻzbekiston Respublikasi Oliy Majlisi palatalarining Axborotnomasi, 2006-yil, № 3, 119-modda; 2007-yil, № 12, 608-modda): 17-moddasi birinchi qismining oʻn ikkinchi xatboshisidagi “soliqlar, yigʻimlar” degan soʻzlar “soliqlar” degan soʻz bilan almashtirilsin; 27-moddasidagi “soliqlar, yigʻimlar” degan soʻzlar “soliqlar” degan soʻz bilan almashtirilsin. 25-modda. Oʻzbekiston Respublikasining 1998-yil 24-dekabrda qabul qilingan 713-I-sonli Qonuni bilan tasdiqlangan Oʻzbekiston Respublikasining Uy-joy kodeksi (Oʻzbekiston Respublikasi Oliy Majlisining Axborotnomasi, 1999-yil, № 1, 4-modda; 2001-yil, № 5, 89-modda; 2004-yil, № 5, 90-modda; Oʻzbekiston Respublikasi Oliy Majlisi palatalarining Axborotnomasi, 2006-yil, № 6, 260-modda; 2007-yil, № 1, 3-modda, № 4, 156-modda) 8-moddasi uchinchi qismining ikkinchi xatboshisidagi “soliqlar, yigʻimlar va boshqa toʻlovlar” degan soʻzlar “soliqlar va boshqa majburiy toʻlovlar” degan soʻzlar bilan almashtirilsin. 26-modda. Oʻzbekiston Respublikasining 1998-yil 24-dekabrda qabul qilingan “Xoʻjalik yurituvchi subyektlar faoliyatini davlat tomonidan nazorat qilish toʻgʻrisida”gi 717-I-sonli Qonuniga (Oʻzbekiston Respublikasi Oliy Majlisining Axborotnomasi, 1999-yil, № 1, 8-modda; 2000-yil, № 5-6, 153-modda; 2001-yil, № 1-2, 23-modda; 2004-yil, № 5, 90-modda; 2005-yil, № 1, 18-modda; Oʻzbekiston Respublikasi Oliy Majlisi palatalarining Axborotnomasi, 2006-yil, № 3, 119-modda; 2007-yil, № 12, 598-modda) quyidagi oʻzgartish va qoʻshimchalar kiritilsin: 1) 2-modda: quyidagi mazmundagi uchinchi qism bilan toʻldirilsin: “Soliq tekshiruvi orqali amalga oshiriladigan davlat nazoratining oʻziga xos xususiyatlari soliq toʻgʻrisidagi qonun hujjatlari bilan belgilanadi”; uchinchi qismi toʻrtinchi qism deb hisoblansin; 2) 12-moddaning birinchi qismidagi “tekshiruv oʻtkazish maqsadi” degan soʻzlar “soliq toʻlovchining identifikatsiya raqami, tekshiruv oʻtkazish maqsadi” degan soʻzlar bilan almashtirilsin. 28-modda. Oʻzbekiston Respublikasining 1999-yil 14-aprelda qabul qilingan “Nodavlat notijorat tashkilotlari toʻgʻrisida”gi 763-I-sonli Qonuni (Oʻzbekiston Respublikasi Oliy Majlisining Axborotnomasi, 1999-yil, № 5, 115 modda; 2004-yil, № 5, 90 modda; Oʻzbekiston Respublikasi Oliy Majlisi palatalarining Axborotnomasi, 2007-yil, № 12, 608-modda) 22 moddasi birinchi qismining beshinchi xatboshisidagi va beshinchi qismining sakkizinchi xatboshisidagi “roʻyxatga olganlik uchun yigʻim” degan soʻzlar “davlat boji” degan soʻzlar bilan almashtirilsin. 29-modda. Oʻzbekiston Respublikasining 2000-yil 25-mayda qabul qilingan “Tadbirkorlik faoliyati erkinligining kafolatlari toʻgʻrisida”gi 69-II-sonli Qonuni (Oʻzbekiston Respublikasi Oliy Majlisining Axborotnomasi, 2000-yil, № 5-6, 140-modda; 2001-yil, № 5, 89-modda; 2003-yil, № 5, 67-modda; 2004-yil, № 1-2, 18-modda, № 5, 90-modda; 2005-yil, № 1, 18-modda; Oʻzbekiston Respublikasi Oliy Majlisi palatalarining Axborotnomasi, 2006-yil, № 3, 119-modda, № 9, 494-modda, № 10, 536-modda; 2007-yil, № 12, 608-modda): 20-moddasining ikkinchi qismidagi “soliqlar, yigʻimlar” degan soʻzlar “soliqlar” degan soʻz bilan almashtirilsin; 401-moddasi birinchi qismining beshinchi xatboshisidagi “yigʻimlarni” degan soʻz “boshqa majburiy toʻlovlarni” degan soʻzlar bilan almashtirilsin; 42-moddasining toʻrtinchi xatboshisi quyidagi tahrirda bayon etilsin: “qonun hujjatlariga muvofiq mahalliy soliqlar boʻyicha imtiyozlarni belgilaydi”; 43-moddasi birinchi qismining oltinchi xatboshisidagi “yigʻimlar” degan soʻz “boshqa majburiy toʻlovlar” degan soʻzlar bilan almashtirilsin. 31-modda. Oʻzbekiston Respublikasining 2001-yil 7-dekabrda qabul qilingan “Mahsulot taqsimotiga oid bitimlar toʻgʻrisida”gi 312-II-sonli Qonuniga (Oʻzbekiston Respublikasi Oliy Majlisining Axborotnomasi, 2002-yil, № 1, 12-modda; 2003-yil, № 9-10, 149-modda; Oʻzbekiston Respublikasi Oliy Majlisi palatalarining Axborotnomasi, 2007-yil, № 12, 608-modda) quyidagi oʻzgartishlar kiritilsin: 14-modda beshinchi qismining ikkinchi xatboshisi quyidagi tahrirda bayon etilsin: “qonun hujjatlarida nazarda tutilgan soliqlar va boshqa majburiy toʻlovlar”; 20-moddaning: birinchi qismidagi “soliqlar, yigʻimlarni” degan soʻzlar “soliqlar” degan soʻz bilan almashtirilsin; ikkinchi qismi quyidagi tahrirda bayon etilsin: “Investor bitimning amal qilish muddati ichida, ushbu moddaning birinchi qismida koʻrsatilgan ishlar turlarini istisno etganda, qonun hujjatlariga muvofiq soliqlar va boshqa majburiy toʻlovlarni toʻlaydi”; uchinchi — oʻninchi qismlari chiqarib tashlansin. 33-modda. Oʻzbekiston Respublikasining 2003-yil 29-avgustda qabul qilingan “Jamoat fondlari toʻgʻrisida”gi 527-II-sonli Qonuni (Oʻzbekiston Respublikasi Oliy Majlisining Axborotnomasi, 2003-yil, № 9-10, 141-modda; Oʻzbekiston Respublikasi Oliy Majlisi palatalarining Axborotnomasi, 2007-yil, № 12, 592-modda) 14-moddasi birinchi qismining oltinchi xatboshisidagi va uchinchi qismining oltinchi xatboshisidagi “roʻyxatga olish yigʻimi” degan soʻzlar “davlat boji” degan soʻzlar bilan almashtirilsin. 34-modda. Oʻzbekiston Respublikasining 2003-yil 11-dekabrda qabul qilingan “Muhofaza choralari, antidemping va kompensatsiya bojlari toʻgʻrisida”gi 554-II-sonli Qonuniga (Oʻzbekiston Respublikasi Oliy Majlisining Axborotnomasi, 2004-yil, № 1-2, 4-modda) quyidagi oʻzgartishlar kiritilsin: 13-moddaning oltinchi qismi quyidagi tahrirda bayon etilsin: “Antidemping boji qonun hujjatlarida belgilangan soliqlar va boshqa majburiy toʻlovlar undirilishidan qatʼi nazar qoʻllaniladi”; 19-moddaning oltinchi qismi quyidagi tahrirda bayon etilsin: “Kompensatsiya boji qonun hujjatlarida belgilangan soliqlar va boshqa majburiy toʻlovlar undirilishidan qatʼi nazar qoʻllaniladi”. 36-modda. Oʻzbekiston Respublikasining 2007-yil 2-mayda qabul qilingan “Homiylik toʻgʻrisida”gi OʻRQ-96-sonli Qonuni (Oʻzbekiston Respublikasi Oliy Majlisi palatalarining Axborotnomasi, 2007-yil, № 5, 218-modda) 16-moddasining ikkinchi qismidagi “soliqlar, yigʻimlar” degan soʻzlar “soliqlar” degan soʻz bilan almashtirilsin. 37-modda. Ushbu Qonun 2009-yil 1-yanvardan eʼtiboran kuchga kiradi.